ועדת הכנסת, כנסת 16, פרוטוקול מספר 257, 2005-07-25 10:00

רוני בר-און: בוקר טוב.

רוני בר-און: אני מתכבד לפתוח את ישיבת ועדת הכנסת, ישיבה מספר 257.

רוני בר-און: מעבר לסדר-היום שלנו, יש לנו בקשה של יושב-ראש ועדת הכספים לפטור מחובת הנחה לקריאה שנייה ושלישית את הצעת חוק להגברת התחרות ולצמצום הריכוזיות וניגודי העניינים בשוק ההון בישראל (תיקוני חקיקה), התשס"ה-2005; הצעת חוק הפיקוח על שירותים פיננסיים (קופות גמל), התשס"ה-2005; הצעת חוק הפיקוח על שירותים פיננסיים (עיסוק בייעוץ פנסיוני ובשיווק פנסיוני), התשס"ה-2005; הצעת חוק לתיקון פקודת מס הכנסה (מס' 147), התשס"ה-2005.

רוני בר-און: מי בעד ההצעה, ירים את ידו.

רוני בר-און: מי נגד?

רוני בר-און: מי נמנע?

רוני בר-און: בעד – רוב

רוני בר-און: נמנעים – אין

רוני בר-און: אני קובע שפה אחד, ניתן פטור מחובת הנחה בשתי הקריאות לגבי החוקים שקראתי.

רוני בר-און: אנחנו מאחלים לכם בהצלחה.

רוני בר-און: ב.

רוני בר-און: קביעת מסגרת דיון להצעות להביע אי-אמון בממשלה

רוני בר-און: העניין השני הוא קביעת מסגרת דיון להצעות אי-אמון.

רוני בר-און: סיעת ש"ס, האיחוד הלאומי- ישראל ביתנו, מפד"ל ורע"מ הגישו ליושב-ראש הכנסת הצעות להביע אי-אמון בממשלה, בשל:

רוני בר-און: מצור על ישוב כפר מימון – האיחוד הלאומי-ישראל ביתנו, המועמד בני אלון;

רוני בר-און: גדר ההפרדה סביב ירושלים – רע"מ, המועמד עבד אלמאלכ דהאמשה;

רוני בר-און: אנחנו מתבקשים לקבוע מסגרת דיון להצעות אלה.

גדעון סער: רצוי מקוצר.

גדעון סער: יש לנו קריאות שנייה ושלישית עד אחרי חצות.

רוני בר-און: אם כך, מסגרת הדיון תהיה מקוצרת: 5 דקות לכל מציע, תשובת הממשלה – מקווה שתהיה גם היא קצרה, ו-3 דקות לכל סיעה.

רוני בר-און: הצעות אחרות?

רוני בר-און: אין.

רוני בר-און: ה צ ב ע ה

רוני בר-און: נגד – אין

רוני בר-און: ההצעה למסגרת דיון של 5 דקות למציע, תשובת הממשלה, ו-3 דקות לכל סיעה, בהצעות להביע אי-אמון בממשלה, נתקבלה.

רוני בר-און: פה אחד, קבענו שזאת מסגרת הדיון.

רוני בר-און: ג.

רוני בר-און: קביעת ועדה לדיון בהצעות חוק והעברת הצעת חוק מוועדה לוועדה אחרת:

רוני בר-און: הצעת חברי הכנסת אפרים סנה וחיים אורון (פ/2610)

רוני בר-און: העניין הבא הוא בקשתו של חבר הכנסת אפרים סנה – הבטחתי לו שאשמע אותו ראשון, לבד משני העניינים שלא יכולתי להימנע מהם, מכיוון שהוא יוצא לפגישה בבית הנשיא.

רוני בר-און: ביום 29 בנובמבר עברה הצעת החוק הזאת לוועדת הכנסת לקביעת הוועדה לדיון בה.

רוני בר-און: ביום 1 בדצמבר 2004 עברה לוועדת העבודה, הרווחה והבריאות הצעת חוק ביטוח בריאות ממלכתי (תוספת קבועה לסל הבריאות), פ/2611, של חבר הכנסת יהלום וקבוצת חברי כנסת.

רוני בר-און: ביום 6 בדצמבר 2004 ביקשנו מיושב-ראש ועדת העבודה, הרווחה והבריאות לא לקיים דיון בהצעת החוק שלו, עד אשר ועדת הכנסת תפסוק בעניין.

רוני בר-און: בקשתנו כובדה, לא התקיים דיון בוועדת העבודה והרווחה.

רוני בר-און: חבר הכנסת סנה, מה בקשתך?

אפרים סנה: ועדת העבודה.

רוני בר-און: חבר הכנסת יהלום.

שאול יהלום: כנ"ל.

רוני בר-און: יושב-ראש הקואליציה.

גדעון סער: אני בעד ועדת הכספים, אדוני היושב-ראש.

גדעון סער: מדובר בהצעת חוק תקציבית פר אקסלנס.

רוני בר-און: מילה למציעים: אם זוהי הצעת חוק תקציבית, למה לא להעביר לוועדת כספים?

אפרים סנה: מאז ומעולם, חוק ביטוח בריאות ממלכתי נדון, נחקק, נהגה, אך ורק בוועדת העבודה, הרווחה והבריאות.

אפרים סנה: לא היה אף פעם אחרת.

ארבל אסטרחן: השאלה אם ההצעה היא תקציבית או לא – לא היא מכתיבה את הוועדה שבה היא תידון.

רוני בר-און: אנחנו מצביעים על שתי ההצעות.

רוני בר-און: מי בעד העברה לוועדת העבודה והרווחה, ירים את ידו.

רוני בר-און: בעד העברת הצעות החוק לוועדת העבודה, הרווחה והבריאות – 4

רוני בר-און: מי בעד העברה לוועדת הכספים, ירים את ידו.

רוני בר-און: בעד העברת הצעות החוק לוועדת הכספים – 7

אפרים סנה: אני מבקש רוויזיה, אדוני.

רוני בר-און: בבקשה, רוויזיה.

רוני בר-און: כמה זמן אתה רוצה לרוויזיה?

אפרים סנה: חמש דקות.

רוני בר-און: בבקשה, חמש דקות לרוויזיה.

רוני בר-און: מי בעד קיום רוויזיה בעניין העברת הצעת החוק של חברי הכנסת אפרים סנה וחיים אורון, פ/2610?

ארבל אסטרחן: שתי ההצעות.

רוני בר-און: להעביר הצעה אחת באופן מקורי לוועדת הכספים, ואת השנייה להעביר מוועדת העבודה, הרווחה והבריאות לדיון בוועדת הכספים.

רוני בר-און: מי בעד קיום הרוויזיה?

רוני בר-און: בעד קיום רוויזיה – 7

קריאות: - - -

קריאה: 7 נגד 7.

רוני בר-און: ספירה חוזרת.

רוני בר-און: מי בעד קיום הרוויזיה?

רוני בר-און: נא להרים את היד גבוה.

רוני בר-און: בעד קיום רוויזיה – 7

רוני בר-און: אין רוויזיה.

רוני בר-און: תודה רבה.

רוני בר-און: העניין הבא הוא עניינו של חבר הכנסת יוסף פריצקי בדבר חברותו בוועדות הכנסת.

רוני בר-און: סיעת שינוי מסכימה כי חבר הכנסת פריצקי יכהן על המכסה שלה גם בוועדת העבודה, הרווחה והבריאות וגם בוועדת הפנים, מהיום ועד לתום מועד כהונתה של הכנסת ה-16, וחבר הכנסת פריצקי אמר לי לפני מספר דקות – כפי שאמרתי לכם, לא בשמחה ולא במשוש ולא באור פנים – שבנסיבות העניין הוא מקבל את הסידור הזה.

רוני בר-און: ה צ ב ע ה

רוני בר-און: נגד – אין

רוני בר-און: ההצעה, לפיה חבר הכנסת יוסף פריצקי יכהן בוועדת העבודה, הרווחה והבריאות ובוועדת הפנים ואיכות הסביבה, על מכסת שינוי, עד תום מועד כהונת הכנסת ה-16, נתקבלה.

רוני בר-און: אני קובע אפוא, שפה אחד ועדת הכנסת אישרה את הסידור הזה.

רוני בר-און: אני מודה לשני הצדדים על ההסכמה שאליה הגיעו, מודה לשינוי, מודה ליוסי ומאחל לו הצלחה בוועדות – שגם הן חשובות – גם אם לא ממש מלכתחילה רצית לכהן בהן.

יוסף יצחק פריצקי: תודה.

ארבל אסטרחן: להבהרה – זה על המקום של שינוי.

רוני בר-און: על המכסה של שינוי, חד-משמעית.

אבשלום וילן: יכהן בהן לפחות שנה.

רוני בר-און: זה כבר איחולים של מרצ, שרוצה שהכנסת תכהן לפחות שנה – שזה גם סוג של אמירה פוליטית.

בהצעת חוק: הצעת חוק מימון מפלגות (תיקון – עידוד ייצוג לשני המינים), התשס"ה-2005

רוני בר-און: הנושא הבא הוא הצעת חוק מימון מפלגות (תיקון – עידוד ייצוג לשני המינים), התשס"ה-2005, של חברי הכנסת אתי לבני, זהבה גלאון וגדעון סער, פ/3671.

גדעון סער: לוועדת החוקה, אדוני היושב-ראש.

רוני בר-און: היו פה דיבורים בשבוע שעבר, היית צריך לתת לנו תשובה.

גדעון סער: אדוני, עמדת יושב-ראש ועדת החוקה – כפי שהובאה לידיעתי, לאחר שהתייעץ עם היועצת המשפטית של ועדתו – היא שהעניין צריך להיות מובא לוועדת החוקה, ואני קיבלתי את עמדתו.

אבשלום וילן: נושא מימון מפלגות תמיד נדון בוועדת הכספים.

גדעון סער: אז היה ויכוח על כך.

רוני בר-און: אבל פה הלוז איננו המימון; פה הלוז של הבקשה הוא העניין הקונסטיטוציוני, מפני שאם אני אגיד שזה עניין הנשים, אזי יגידו: לקידום מעמד האישה, אבל זה העניין הקונסטיטוציוני – לכאורה אפליה בין נבחר גבר לנבחרת אישה.

רוני בר-און: זה עניין קונסטיטוציוני.

שאול יהלום: גם מימון מפלגות עבר הרבה פעמים לוועדת החוקה.

רוני בר-און: אנחנו נצביע.

רוני בר-און: אם לא יהיה רוב – נצביע בהמשך.

רוני בר-און: מי בעד העברת הנושא לוועדת חוקה, חוק ומשפט, ירים את ידו.

רוני בר-און: ה צ ב ע ה

רוני בר-און: נגד – אין

רוני בר-און: ההצעה להעביר את הצעת חוק מימון מפלגות (תיקון – עידוד ייצוג לשני המינים), התשס"ה-2005

רוני בר-און: לוועדת חוקה, חוק ומשפט, נתקבלה.

רוני בר-און: ההצעה עוברת, אפוא, לוועדת החוקה, חוק ומשפט.

רוני בר-און: ו.

רוני בר-און: הצעת חבר הכנסת אבשלום וילן להקמת ועדת חקירה פרלמנטרית לנושא

רוני בר-און: חבר הכנסת גדעון סער, תחליף אותי בבקשה בניהול הישיבה.

גדעון סער: אנחנו עוברים לנושא הצעת חבר הכנסת וילן להקמת ועדת חקירה פרלמנטרית לנושא "האלימות בחברה הישראלית".

אבשלום וילן: ההצעה להקמת ועדת חקירה פרלמנטרית עברה למליאת הכנסת ללא קריאה טרומית, אבל זה כעין קריאה טרומית, וכל הרעיון הוא שהכנסת תנסה לגבש בהליך לא ארוך מדי – עד שלושה חודשים – מה ניתן לעשות בכל נושא המאבק באלימות.

אבשלום וילן: זו בכלל לא שאלה של קואליציה, לא של אופוזיציה, זוהי שאלה של כלל החברה הישראלית, ולכן הגיבוי הפרלמנטרי לטיפול בנושא שנמצא בקונצנזוס לאומי – וגם הממשלה עוסקת בו – הוא לפי דעתי חשוב בעת הזאת.

מיכאל גורלובסקי: יש לי שאלה: טרנספר יהודים זאת אלימות או לא?

גדעון סער: אתה שואל את חבר הכנסת וילן, אני מניח.

מיכאל גורלובסקי: לא, זאת שאלה רטורית ליושב-ראש.

אבשלום וילן: אני בכוונה לא נכנס לשאלות הפוליטיות משום שכל המחלוקות הפוליטיות הן מחלוקות לגיטימיות, וכל אחד יפרש אותן.

אבשלום וילן: אין מחלוקת פוליטית לגיטימית, לפי דעתי, לגבי החיוניות של מאבק באלימות, וזאת הכוונה.

גדעון סער: תודה.

גדעון סער: אני חייב להגיד שמלכתחילה, הקואליציה כקואליציה, בדרך כלל מתנגדת לעניין ועדות חקירה פרלמנטריות, אבל במקרה הזה – וזה בא לידי ביטוי גם בהצבעה שעליה הוכרז חופש הצבעה במליאה – היתה הכרעה שהיא גם תהיה היום, שהנושא הזה הוא נושא מספיק כבד, לא שנוי במחלוקת, וראוי.

גדעון סער: זאת שאלה אם אי-אפשר לדון בו במסגרות הפרלמנטריות הרגילות.

גדעון סער: לפי דעתי אפשר, אבל בוודאי שאף אחד לא בא ורצה להיות בסיטואציה שבה הוא מתנגד לכל נושא הטיפול בסוגיה של האלימות.

גדעון סער: אני אומר זאת כהערה מקדמית.

רשף חן: נקודת הפתיחה מבחינתי היא שאני גם כן מתנגד לוועדות חקירה, שהן בעצם מין דרך לייצר פה כפילויות - מספיק קשה להביא אנשים לוועדות הרגילות – ובמצב רגיל הייתי מציע שתעסוק בכך או ועדה רגילה או איזושהי ועדת משנה של ועדה רגילה, אבל זה איכשהו נשבר מול העובדה שזה באמת נושא מולטי-דיסציפלינרי.

רשף חן: צריך לבדוק אותו מהיבטים של חינוך – בוועדת החינוך; מהיבטים של אכיפת החוק – בוועדת החוקה; פעילות המשטרה – שזה בוועדת הפנים; נושא של אלימות נגד נשים – שבדרך כלל נבחן בוועדה לקידום מעמד האישה, זאת אומרת זהו נושא שכולנו מסכימים שהוא מאוד מאוד חשוב, מאוד בעייתי, והוא מפוזר בין הוועדות השונות.

רשף חן: חבר הכנסת וילן מדבר על שלושה חודשים, זה קצת אופטימי בעיני.

אבשלום וילן: עד סוף השנה.

רשף חן: שישה חודשים.

רשף חן: בסדר גודל של עד סוף השנה – לעשות עבודה של ריכוז אינפורמציה ואיזשהו ניסיון לגבש המלצות, יכול להיות בהחלט רעיון ראוי וטוב.

אבשלום וילן: מה התפוקות של ועדת חקירה פרלמנטרית?

אבשלום וילן: לפי דעתי קיימים שני מישורים.

אבשלום וילן: האחד הוא יצירת מודעות ציבורית לנושא מסוים – ועדת חקירה נותנת זרקור יותר טוב מאשר ועדה שעוסקת לאורך שנה בשלל של נושאים; נקודה שנייה - לפחות מהניסיון שלי בנושא אלימות בספורט – ויושב פה חבר הכנסת אורלב שהיה יושב-ראש ועדת החינוך, עבדנו אצלו – היתה שורה של שינויים בחקיקה.

אבשלום וילן: הסתבר שהיו לקונות משפטיות די בעייתיות בכל טיפול האלימות במגרשים, וכתוצאה מעבודת הוועדה הזאת נוצרה תפוקה שגם המשטרה, גם משרד החינוך, כולם ביקשו את שינויי החוק כדי שאפשר יהיה לפעול.

אבשלום וילן: ללא זה, ועדת החינוך לא היתה מגיעה לזה.

אבשלום וילן: לכן, צריך להבין שיש לכך גם תפוקות חיוביות, זה לא רק התמודדות עם התופעה.

גדעון סער: בעניין זה אנחנו נדרשים לקבל שורה של החלטות.

גדעון סער: עלתה פה שאלה של מסגרת זמן, ואני שואל את היועצת המשפטית האם אנחנו חייבים, או ראוי שנקצוב, ומה התקדימים לעניין זה.

גדעון סער: נקודה שלישית היא סוגיית היושב-ראש, ולעניין זה שוחח איתי יושב-ראש סיעת המפד"ל, חבר הכנסת אורלב, שהציע את חבר הכנסת יהלום – שהוא יושב-ראש הוועדה היוצאת של ועדת העבודה והרווחה – לתפקיד הזה, ועל פניו ההצעה נראית לי ראויה.

אבשלום וילן: אדוני היושב-ראש, אני לא באתי פה לכנסת לעשות תרגילים פוליטיים יום ולילה.

אבשלום וילן: כל הגישה הזאת של כוחנות, לא מקובלת עלי.

אבשלום וילן: לכן, אם הדרך פה כרגע היא לעשות תרגילים פוליטיים כאלה או אחרים – אזי אני מושך את ההצעה מסדר-היום.

זבולון אורלב: אני בהחלט מבין ללבו של חבר הכנסת וילן, שכאמור במסגרת היותי יושב-ראש ועדת החינוך והתרבות בקדנציה הקודמת, תמכתי בהקמת הוועדה ובכך שחבר הכנסת וילן יעמוד בראשה ותמכתי לאורך כל הדרך כיושב-ראש הוועדה לתת את כל המטריה והסיוע לוועדה הזאת ממשאבי הוועדה, ואני חושב שנהגנו נכון בוועדה למאבק באלימות בספורט, שחבר הכנסת וילן עמד בראשה - לפי דעתי, אחת מוועדות החקירה המוצלחות ביותר שהיו כאן.

ירדנה מלר-הורוביץ: דוד מגן.

זבולון אורלב: המפד"ל עד היום לא עמדה בראש איזושהי ועדת חקירה.

מאיר פרוש: היא לא הציעה, אז היא לא עמדה.

זבולון אורלב: זה לא עניין של להציע.

אבשלום וילן: יכולתם ליזום, והכל היה לגיטימי.

זבולון אורלב: זה לא עניין של ליזום.

זבולון אורלב: ההצעה שלנו למנות את חבר הכנסת שאול יהלום לא נועדה לצרכים קואליציוניים.

זבולון אורלב: כפי שאתה יודע, המפד"ל נמצאת באופוזיציה ולוחמת חזק מאוד באופוזיציה.

זבולון אורלב: להפך – סיעת המפד"ל באופן עקבי מצביעה בכל הצעות האי-אמון כנגד הממשלה; סיעת מרצ באופן עקבי לא תומכת בהצעות אי-אמון...

אבשלום וילן: וזאת התודה שחבר הכנסת גדעון סער מציע לנו.

אבשלום וילן: אתם לא מרגישים שיש גבול גם בפוליטיקה לגועל הנפש?

זבולון אורלב: למה זה גועל נפש?

אבשלום וילן: זבולון, בחייך.

אבשלום וילן: אתה מרגיש עם זה טוב?

אבשלום וילן: ידיך נקיות?

זבולון אורלב: אני מרגיש היטב.

זבולון אורלב: אני חושב שההצעה היא עניינית, אנחנו לא מציעים חבר כנסת שלא שייך לעניין.

זבולון אורלב: כפי שאתה מבין, לשאול יהלום יש את היכולת, יש את הכישורים, יש את הניסיון – אם כי אני חייב לומר ליושב-ראש המתחלף, שהנושא הוא איננו קואליציה ואופוזיציה.

זבולון אורלב: הנושא הזה שייך לכלל הכנסת, ולכן אני חושב שהצעה למי שיעמוד בראש הוועדה היא הצעה בהחלט ראויה, היא הצעה נכונה, ואני מבקש לתמוך בה.

גדעון סער: אדוני היושב-ראש, אני ביקשתי את רשות הדיבור מהמקום הזה.

רוני בר-און: הריני מעניק לך בזאת את רשות הדיבור, ומודה לך על כך שהחלפת אותי כאשר מילאתי את חובתי לאומה.

גדעון סער: אדוני היושב-ראש, אני חייב להגיד שאני לא מקבל את הנזיפה של חבר הכנסת וילן, בעיקר אני לא מקבל את הנימה שלו על התרגילים.

גדעון סער: כנראה שזאת התגובה לכך שבנושא שהוא העלה, החלטנו לנהוג באופן ענייני, ובניגוד לכך שאנחנו מתנגדים – גם כן באופן ענייני – אבל חרגנו ממנהגנו לעניין זה, לעניין הקמת ועדות חקירה פרלמנטריות, אבל הוא משוכנע שמאחר שהוא היה המציע, הנושא רשום על שמו בטאבו, או על שם סיעתו.

אבשלום וילן: גדעון, דיברת איתי שלוש פעמים, לא אמרת לי פעם אחת, גם לפני הישיבה - - -

גדעון סער: אני אגיב גם לעניין הזה, לפרוטוקול.

גדעון סער: ראשית, דיבר איתי על כך אתמול חבר הכנסת אורלב, ואני חייב להגיד – לאחר שנאלצנו, מצוות החלטות הוועדה המסדרת – לבוא ולהחליף את חבר הכנסת יהלום בראש ועדת העבודה והרווחה, כשגם נדמה לי נציגיכם הרעיפו שבחים רבים על ראשו של חבר הכנסת יהלום וטענו שהוא יושב-ראש מצוין, ובצדק.

גדעון סער: מה עשינו כרגע?

גדעון סער: באנו ואמרנו: במקום יושב-ראש מהליכוד, כסיעה גדולה, אנחנו מוכנים ליושב-ראש שהוא מסיעת אופוזיציה, כך שהדבר האחרון שאתה יכול לבוא ולהגיד הוא שמדובר בתרגילים.

רוני בר-און: האם אתה מושך את הבקשה שלך?

אבשלום וילן: או שאני מושך את הבקשה, או שהוא יציע יושב-ראש מהליכוד.

רוני בר-און: האם אתה מושך את הבקשה שלך?

רוני בר-און: אני לא עושה "טרייד".

אבשלום וילן: אני מושך את הבקשה שלי.

ארבל אסטרחן: היות וזה עבר כבר לוועדה, צריך הסכמה של ועדת הכנסת לגבי המשיכה.

רוני בר-און: בסדר גמור, אנחנו מייד מצביעים על זה.

אבשלום וילן: על זה נאמר – גדעון סער, ידידי – לכל שבת יש גם מוצאי שבת.

רוני בר-און: סעיף 96(ג) לתקנון הכנסת קובע כי הואיל והכנסת כבר הצביעה על העניין הזה, "ביקש חבר הכנסת לחזור בו מהצעתו, לאחר שהכנסת החליטה שהנושא המוצע יידון בוועדה של הכנסת, יודיע על כך ליושב-ראש הוועדה הדנה בעניין; יושב-ראש הוועדה ימסור על הבקשה לכנסת אם הסכימה הוועדה על כך והכנסת תחליט בבקשה ללא הודעה נוספת או דיון.

רוני בר-און: "

זבולון אורלב: ואם לא נסכים?

רוני בר-און: ואם לא נסכים – אז לא.

ארבל אסטרחן: צריך להגיד שזהו סעיף שמדבר על הצעות לסדר-יום.

רוני בר-און: זו הצעה לסדר-יום.

רוני בר-און: הצעה להקמת ועדת חקירה פרלמנטרית היא הצעה לסדר-יום.

רשף חן: לעניין ההסכמה או אי-ההסכמה, אני חושב שאנחנו לא צריכים להסכים, אני מתכוון להצביע נגד.

רוני בר-און: אם היא חשובה, מדוע לא הגשת הצעה כמו שחבר הכנסת וילן הגיש?

רשף חן: סליחה, אדוני.

רשף חן: זאת שאלה לא רלוונטית.

רוני בר-און: לי היא רלוונטית, אותי היא מסקרנת.

רשף חן: ההצעה שהונחה כאן היא חשובה, אני חושב שהיא ראויה ואני חושב שוועדה כזאת צריכה להתנהל ללא קשר לשאלה מי היושב-ראש שלה.

גדעון סער: בכל מקרה, מאחר שלעניין האפשרות שהמליאה לא תקבל את עמדת הוועדה לעניין הסרה - - -

רוני בר-און: נחזור הנה.

גדעון סער: לא.

גדעון סער: הרי אנחנו צריכים להציע הרכב אלטרנטיבי.

רוני בר-און: לא.

רוני בר-און: אם אנחנו מקבלים את הצעת חבר הכנסת וילן כרגע , אנחנו מעלים את זה למליאה.

רוני בר-און: או הכנסת מאשרת את החלטת ועדת הכנסת – בזה נגמר הסיפור; אם המליאה לא מאשרת את החלטת ועדת הכנסת – אנחנו חוזרים לאותו מקום שבו חבר הכנסת וילן הודיע על המשיכה.

גדעון סער: כלומר, אנחנו דנים רק במשיכה.

רוני בר-און: רק במשיכה.

אבשלום וילן: אני מושך את המשיכה.

רוני בר-און: חבר הכנסת אבשלום וילן, אני מבטל את בקשתי למשוך או לחזור בי מהצעתי.

רוני בר-און: אנחנו חוזרים לדיון המקורי.

רשף חן: לעניין יושב-ראש הוועדה – האמת היא שיש אלמנט גם שמציעים כדי לעמוד בראש הוועדה, אני חושב שאתה יודע זאת.

רשף חן: זה לא צריך להיות כך, אבל זאת המסורת כאן.

רשף חן: לגבי הרכב הוועדה וגודלה, אני מציע שנקבע ועדה של תשעה חברים כדי לאפשר לכמה שיותר חברים מהסיעות השונות לבוא לידי ביטוי בוועדה.

רוני בר-און: אני מקבל פה פתק ממזכירות הכנסת.

רוני בר-און: מוסרים לי שהצעת חוק חסינות (כפל תפקידים), לא תעלה היום אלא ביום רביעי מאחר שדוד של חבר הכנסת עמיר פרץ נפטר והוא יהיה בהלוויה, הוא ביקש להיות נוכח בקריאה השנייה והשלישית.

גדעון סער: אדוני היושב-ראש, מאחר שיש כאן הצעה, אני מבקש הצעה אלטרנטיבית לעניין ההרכב: בראשות הוועדה שאול יהלום.

גדעון סער: ההרכב הסיעתי יורכב מנציגים: המציע, שהוא מחויב להיות על-פי התקנון; נציג לסיעת העבודה; נציג לשינוי; נציג לאגודת ישראל; נציג לש"ס; 3 נציגים לליכוד, בסך הכל 9 חברים.

רשף חן: האם למרצ יש נציג?

רוני בר-און: חבר הכנסת חן, ההצעה של חבר הכנסת סער הולמת את שלך.

רוני בר-און: גם לגבי היושב-ראש אתה מסכים?

רשף חן: ליושב-ראש אני מציע להצביע בין חבר הכנסת יהלום לחבר הכנסת וילן.

רשף חן: ההרכב לא משתנה.

אבשלום וילן: אני חושב שנעשה כאן מעשה לא ראוי.

אבשלום וילן: מכיוון שמדובר בי אישית, אני לא מתכוון להשתתף בהצבעה.

אבשלום וילן: אני חושב שהמפד"ל – לא מהיום ולא מאתמול – מתנהגים בצורה לא ראויה, למרות שהיא לגיטימית, כלומר היא חוקית, אבל היא מאוד לא קולגיאלית.

גדעון סער: למה מאחורי הגב?

אבשלום וילן: כי אתה דיברת איתי שלוש פעמים.

גדעון סער: לא אמרתי לך מעולם שאתה תהיה יושב-ראש.

אבשלום וילן: אבל גם לא היה לך את אומץ הלב לבוא אלי לפני הישיבה הזאת ולהגיד: אבו, יש לי שיקולים אחרים.

אבשלום וילן: אל תתחבא.

גדעון סער: אני התחבאתי?

אבשלום וילן: אל תתחבא.

אבשלום וילן: אתה פעם אחרי פעם - - -

גדעון סער: תצא מקור הרוח שלך.

גדעון סער: תצא משלוותך.

אבשלום וילן: אני לא אצא משלוותי.

גדעון סער: תשתולל...

אבשלום וילן: אני חושב שאתה מתנהג בצורה של איש פוליטי.

גדעון סער: תגיד, אני חייב לך משהו?

גדעון סער: אתה לא איש פוליטי?

אבשלום וילן: אתה לא חייב לי שום דבר.

גדעון סער: אתה לא איש פוליטי?

גדעון סער: אתה רוצה שרק אתה תהיה?

אבשלום וילן: אבל גם לאיש פוליטי יש נורמות - -

גדעון סער: איזה חצוף.

גדעון סער: ..

אבשלום וילן: - - והנורמות שלך פעם אחרי פעם הן לא ראויות.

רוני בר-און: תודה.

רוני בר-און: חבר הכנסת וילן, אל תלך.

אבשלום וילן: אני לא יכול להצביע על עצמי.

רוני בר-און: קודם כל, אתה כן יכול להצביע בתור נציג מרצ, ואתה יכול להצביע על עצמך, ואני מזמין אותך לעשות את זה.

רוני בר-און: חבר הכנסת גדעון סער, הצ'רטר של הוועדה, כפי שהציג חבר הכנסת וילן, האם זה מקובל עליך?

רוני בר-און: זה לא מעניין את אף אחד.

רוני בר-און: מה שבאמת חשוב, אף אחד לא נתן את דעתו.

רוני בר-און: יש פה צ'רטר לוועדה.

גדעון סער: אני מציע לקיים דיון בנושא הזה.

רוני בר-און: אז קודם על העניין האישי ואחר כך על הצ'רטר?

גדעון סער: אדוני היושב-ראש, אין לי הסתייגויות.

גדעון סער: אני חושב שהסיפה: לשם הקניית סמכויות לגופי האכיפה השונים, זה מעין מסקנה של מה צריכים להיות תיקוני החקיקה.

רוני בר-און: אם הם יכולים להגיש חקיקה, אז המלצות לתיקוני חקיקה הם לא יכולים להגיש?

גדעון סער: לא, אני בעד זה.

גדעון סער: אתה לא מקשיב.

גדעון סער: המלצות בדבר תיקוני חקיקה הנדרשים.

גדעון סער: האם הקניית סמכויות נוספות זה הנדרש?

גדעון סער: הייתי מוסיף ואומר שגם האמירה פסקה אחרי פסקה: תבחן את ממדי האלימות ובפסקה לאחר מכן תבדוק את הגורמים לעלייה באלימות – יש בזה סתירה.

רוני בר-און: אתה רוצה לדחות את זה?

גדעון סער: לא.

גדעון סער: אני רק אומר: אם תהיה הסכמה בוועדה, אני מציע להוריד את "לשם הקניית סמכויות לגופי האכיפה השונים".

גדעון סער: אם לא, אני לא אציע הסתייגות לעניין זה.

אבשלום וילן: אין לי בעיה לתקן את זה.

רוני בר-און: מה אתה מציע?

ארבל אסטרחן: תיקוני החקיקה הנדרשים, נקודה.

רוני בר-און: תן לי נייר עם הוורסיה שלך.

אבשלום וילן: בדרך כלל מה שקורה, שאם יש המלצות, הוועדה לא יכולה להציע.

אבשלום וילן: היא מביאה את זה או באופן פרטי שחברי כנסת מציעים, או משרדי הממשלה מגישים.

אבשלום וילן: כך היה בוועדות הקודמות.

רוני בר-און: תן לי טקסט, תעביר אותו לחבר הכנסת וילן.

רוני בר-און: אם הוא מקובל על חבר הכנסת וילן, אני אקרא אותו לפחות על הצ'רטר.

גדעון סער: זה שינוי אחד בכל הטקסט.

אבשלום וילן: בסדר, אבל אני זקוק להתייעצות סיעתית.

רוני בר-און: על מה?

רוני בר-און: על העניין הזה?

אבשלום וילן: כן, לוועדת חקירה.

רוני בר-און: על הצ'רטר?

אבשלום וילן: על הכל.

רוני בר-און: אני אתן לך התייעצות סיעתית - ניפגש פה בנובמבר, אין לי שום בעיה.

אבשלום וילן: בסדר גמור.

גדעון סער: אם כך, אני מושך את ההסתייגות שלי.

רוני בר-און: אין בעיה, אני יכול להיפגש איתך בנובמבר.

רוני בר-און: אתה יודע איזה שבוע מחכה לנו פה – לוועדת הכנסת ולמליאה?

אבשלום וילן: אני יודע שגם בין פוליטיקאים יש נורמות.

אבשלום וילן: משחקים איתי משחקים.

רוני בר-און: אני לא רוצה לשחק.

רוני בר-און: מה אתה רוצה?

אבשלום וילן: אין לי ברירה, משחקים איתי משחקים.

רוני בר-און: מה אתה רוצה?

רוני בר-און: על הצ'רטר אתה רוצה התייעצות סיעתית?

אבשלום וילן: אני רוצה על הכל התייעצות סיעתית.

רוני בר-און: מאה אחוז, קיבלת.

רוני בר-און: תודה רבה.

רוני בר-און: העניין יחזור כשיהיה לנו זמן.

רוני בר-און: ז.

רוני בר-און: בקשת הממשלה להקדמת הדיון בהצעת חוק, בכל הקריאות

רוני בר-און: בקשת מזכיר הממשלה להביא לדיון בכנסת את הצעת חוק המועצות האזוריות (מועד בחירות כלליות) (תיקון מס' 3), התשס"ה-2005.

רוני בר-און: מי בעד מתן פטור מחובת הנחה מוקדמת, בכל שלוש הקריאות?

רוני בר-און: בעד – 8

רוני בר-און: נמנעים – אין

רוני בר-און: פה אחד, אישרנו פטור מחובת הנחה מוקדמת של הצעת החוק.

רוני בר-און: ח.

רוני בר-און: עבודת הוועדות בפגרה

רוני בר-און: אנחנו צריכים לקבוע את עבודת הוועדות בפגרה.

רוני בר-און: נמאס לי עם ההצגות האלה – הצעת ההחלטה שלי שבפגרה הוועדות יעבדו כמה שרוצים.

גדעון סער: למה?

רוני בר-און: ככה, כי כל אחד אומר אחרת.

רוני בר-און: אני קובע 8 ישיבות, אז הוא צריך 80; אני קובע 80, הוא צריך 240.

רוני בר-און: אדוני, אני לא יכול להגביל, תראה את המכתבים, את השיטפון פה.

גדעון סער: אדוני, אני כבר אומר – אני אצביע בעד כל הצעה שלך, אבל אתה כיושב-ראש יכול ללכת באופן הזה, שהוא אופן שאתה יודע שהוא פופוליסטי, ובסוף באים ואומרים: אני קובע 90 ישיבות בפגרה, ויושב שם אדם אחד, ואז יבואו אליך עם סטטיסטיקות של הפגרה.

רוני בר-און: אתה רוצה שאני אלחם בסטטיסטיקות?

רוני בר-און: באמת.

רוני בר-און: אתה רוצה שוועדת הכנסת תילחם בכך שמיקי איתן רוצה לקבוע כל יום ישיבה, גם אם הוא יושב עם עצמו?

גדעון סער: אל"ף, מיקי איתן הוא חריג כי יש לו את עניין החוקה.

רוני בר-און: נכון, לא חשבתי על כך שבאמת חוקה אפשר להכין בישיבות של אדם אחד.

רוני בר-און: ..

גדעון סער: גם את זה יכול להיות שצריך להגביל.

רוני בר-און: אתה רוצה לדבר עם יושבי הראש?

רוני בר-און: אני לא יכול לעמוד מול יושבי הראש, כשכל אחד מהם רוצה לקבל פה מה שנקרא כרטיס נסיעה חופשי.

גדעון סער: אתה יכול לדון בכל לפני ועדת חוקה, ואחרי כן נגיע לוועדת חוקה.

רוני בר-און: מה זה יעזור?

רוני בר-און: יש פה את המכתב שלו.

רוני בר-און: את ועדת חוץ וביטחון אתה רוצה להחריג, כשכל יום יש הצעות מלחמה על מדינה אחרת?

רוני בר-און: כל שבוע פה מכריזים מלחמה על מישהו אחר, ואתה רוצה להחריג אותו?

רוני בר-און: הוא צריך אישור מוועדת הכנסת להחריג מלחמה?

גדעון סער: בוא נעלה את זה ביום רביעי.

אתי בן-יוסף: בקיץ הקודם החרגנו את ועדות החוץ והביטחון, חוקה וכספים.

רוני בר-און: כספים מוחרג, חוץ וביטחון מוחרג, חוקה עכשיו מוחרג.

גדעון סער: כספים, חוץ וביטחון וחוקה.

גדעון סער: בואו נגמור את זה, וכל השאר נצביע.

זבולון אורלב: לא.

זבולון אורלב: יש בוועדת החינוך הכנת שנת לימודים.

גדעון סער: מה פתאום, לא מוכן.

רוני בר-און: הוא נמצא בצרה הזאת אחר כך, להתחיל להביא את האצבעות של הקואליציה לוועדות האלה, אני מבין את הבעיה שלו.

זבולון אורלב: ההצעה שלי, שיושב-ראש ועדה לא יכול לעשות זאת לבד.

זבולון אורלב: שתהיה עוד הסכמה, נניח שליש מחברי הוועדה – גם קואליציה, גם אופוזיציה.

רוני בר-און: אם שליש מבקש, הוא לא צריך את ועדת הכנסת, הוא יכול לזמן ועדה.

קריאות: - - -

רוני בר-און: ככל שאתה מדבר, כך אני חושב שצריך להחריג את הוועדות.

רוני בר-און: שכנעת אותי.

רוני בר-און: ועדת חוקה, ניתן לו חופשי שיישב שם לבד.

רוני בר-און: אני לא רוצה שוועדת חוץ וביטחון תתכנס כל שעתיים, או ועדת כספים כל שעתיים.

גדעון סער: אדוני היושב-ראש, יש ועדות שונות מאופן טבען מהוועדות האחרות.

גדעון סער: ועדת כספים זאת ועדה שמאשרת העברות תקציביות; ועדת חוקה זאת ועדה שעוסקת בנושא חוקה;

רוני בר-און: קיבלתי.

גדעון סער: ועדת חוץ וביטחון – יקרה פה משהו בחודשים הקרובים שיצדיק את זה - - -

רוני בר-און: אז שישמור לו תמיד אחד, שיהיה ברזרבה.

רוני בר-און: ניתן לו תשע – שישמור את התשיעית.

גדעון סער: מה זה התשיעית?

רוני בר-און: זאת שאתה אומר שאם יקרה פה משהו, הוא יצטרך לכנס.

גדעון סער: לא אם יקרה פה משהו.

גדעון סער: יקרה פה משהו בוודאות, אתה יודע מה הולך לקרות פה.

רוני בר-און: אז הוא יזמן את ועדת הכנסת והיא תשחרר לו ישיבות.

גדעון סער: אם אתה לא חושב שבעת הזאת צריך לשחרר חבל לוועדת חוץ וביטחון, זה משהו אחר, אבל ועדת חינוך לדעתי זה לא ועדת חוץ וביטחון.

רוני בר-און: תשע לא מספיק?

זבולון אורלב: יש פתיחת שנת לימודים.

יולי יואל אדלשטיין: אני מבין את החששות של יושב-ראש הקואליציה, אבל יחד עם זה אני מציע גם לך, גדעון, גם לך אדוני היושב-ראש, לחשוב על המציאות as is.

גדעון סער: יש הצבעות בחוקה.

רוני בר-און: מה אני יכול לעשות, איך אתה רוצה שאני אתגבר על זה?

גדעון סער: כל החלטה שלך תהיה מקובלת עלי.

יולי יואל אדלשטיין: יש חוקים בהכנה לקריאה ראשונה, בהכנה לקריאה שנייה ושלישית – גם בוועדת העבודה הרווחה, גם בוועדת הפנים, גם בוועדת החינוך.

יולי יואל אדלשטיין: לכן, במצב הזה, אני מציע שאנחנו נאפשר לוועדות לעבוד.

יולי יואל אדלשטיין: מכל הדברים האלה, אם יהיו שני אחוז של הדברים שהם שנויים במחלוקת – אז מה לעשות, הקואליציה תדאג לכך.

רוני בר-און: כמה שבועות עבודה נטו ללא החגים יש לנו?

קריאה: תשעה שבועות.

רשף חן: כל הדברים שנאמרו כאן הם נכונים, בעיקר מה שחבר הכנסת אדלשטיין אמר.

רשף חן: יש הרבה עבודה שצריך לעשות בוועדות, והפגרה זה זמן מעולה לעשות את העבודה.

רשף חן: הטיעון של חבר הכנסת סער הוא גם נכון לגבי הנושא של הצבעות.

רוני בר-און: אין דבר כזה.

רשף חן: אז אני חוזר בי מההצעה הלא טובה הזאת.

רשף חן: או שקובעים מגבלה על הצבעות, זאת אומרת כמות מוגדרת מאוד, כולל תאריכים, של ישיבות להצבעות, ואז יכולה הקואליציה לדאוג לרוב שלה בהצבעות, אבל עבודת הוועדה לא מסוכלת – כי הרוב נעשה ללא הצבעות, הרוב נעשה בקונצנזוס.

רוני בר-און: אנחנו לא יכולים לקבל את זה.

רוני בר-און: אני לא יכול לקחת לעצמי רשות לעשות את זה.

רשף חן: אם אי-אפשר, אז אני מציע שיקול דעת.

צבי הנדל: אינני יודע מה מקובל עד היום, אבל השיטה הזאת שחבר הכנסת אדלשטיין הציע – בהסכמת שליש מחברי הוועדה – אני חושב שזה פותר את כל הבעיות.

רוני בר-און: זה מופיע בתקנון.

רוני בר-און: בשביל זה לא צריך אותנו.

קריאות: - - -

צבי הנדל: אני מציע להחריג את שלוש הוועדות, וכל השאר – בהסכמת שליש.

רוני בר-און: ההצעה היא אפוא, להחריג את ועדת חוץ וביטחון, ועדת כספים וועדת חוקה, חוק ומשפט.

רוני בר-און: הוועדות האלה לא יהיו מוגבלות בכינוס הישיבות במהלך הפגרה.

רוני בר-און: כל יתר הוועדות – לא יותר מ-9 ישיבות.

רשף חן: ההחרגה היא לרבות ועדות משנה, נכון?

רוני בר-און: ישיבת ועדת משנה וסיורים, כמוהם כישיבות ועדה.

רוני בר-און: מי בעד ההצעה, ירים את ידו.

רוני בר-און: בעד – רוב

רוני בר-און: נמנעים – אין

רוני בר-און: אושר.

רוני בר-און: אגב דיון בהצעה לסדר-היום של חבר הכנסת בניזרי, בנושא: הזנחה בבית העלמין בהר הזיתים, עלתה אפשרות שנקיים את הדיון הזה פה בוועדת הכנסת, ולפה גם יבוא השר לענייני ירושלים.

זבולון אורלב: יש הצעה שלי בוועדה, דיון מהיר.

רוני בר-און: אז נבדוק ונאחד את זה.

רוני בר-און: ה צ ב ע ה

רוני בר-און: נגד – אין

רוני בר-און: הבקשה להעביר את ההצעה לסדר-היום בנושא: ההזנחה בבית העלמין בהר הזיתים, לוועדת הכנסת, נתקבלה.

רוני בר-און: העברנו את הנושא לוועדת הכנסת.

רוני בר-און: הדיון יתקיים ביום רביעי.